stanford-oval/wikipedia huggingface dataset:
งิ้ว
งิ้วในประเทศไทย

การแสดงงิ้วตามเอกสารเก่าที่สุดที่มีการพูดถึงการแสดงงิ้ว คือ จดหมายเหตุลาลูแบร์ ซึ่งเป็นราชทูตจากราชสำนักฝรั่งเศส ที่เข้ามาเจริญพระราชไมตรีกับสมเด็จพระนารายณ์ เมื่อ พ.ศ. 2230 และมีบันทึกอีกช่วงหนึ่งเมื่อครั้งสมัยของสมเด็จพระเจ้าตากสินมหาราช กรุงธนบุรี ครั้งมีการอัญเชิญพระแก้วมรกตล่องน้ำมายังพระนคร นอกจากขบวนแห่จะมี โขน ละคร ดนตรีปี่พาทย์แล้ว ยังมีคณะงิ้วอีก 2 ลำเรือแสดงล่องลงมาด้วยกันอีกด้วย
การแสดงงิ้วในเมืองไทยได้รับความนิยมสูงสุดในสมัยพระบาทสมเด็จพระจุลจอมเกล้าเจ้าอยู่หัว โดยสมัยนั้นมีทั้งคณะของทั้งไทยและจีน และยังมีการเปิดโรงเรียนสอนงิ้วและมีโรงงิ้วแสดงเป็นประจำมากมายบนถนนเยาวราช
แหล่งข้อมูลอื่น

Chinese Opera Masks
ฌอน เพนน์

| ฌอน เพนน์ |
| --- | --- |
เพนน์ใน ค.ศ. 2023
เกิด: ฌอน จัสติน เพนน์  (1960-08-17) 17 สิงหาคม ค.ศ. 1960 (64 ปี) แซนตามอนิกา รัฐแคลิฟอร์เนีย สหรัฐ
อาชีพ: นักแสดง ผู้กำกับภาพยนตร์
ปีปฏิบัติงาน: ค.ศ. 1974–ปัจจุบัน
คู่สมรส:   มาดอนนา (สมรส 1985; หย่า 1989)  โรบิน ไรต์ (สมรส 1996; หย่า 2010)  เลลา จอร์จ (สมรส 2020; หย่า 2022) 
บุตร: ดีแลน เพนน์ ฮอปเปอร์ เพนน์
บิดามารดา: ลีโอ เพนน์ ไอลีน ไรอัน
ญาติ: คริส เพนน์ (พี่ชาย) ไมเคิล เพนน์ (พี่ชาย)
รางวัล: รางวัลออสการ์ สาขานักแสดงนำชายยอดเยี่ยม (2)
ฌอน เพนน์ (อังกฤษ: Sean Penn)  มีชื่อจริงว่า ฌอน จัสติน เพนน์ (อังกฤษ: Sean Justin Penn) เกิดเมื่อวันที่ 17 สิงหาคม ค.ศ. 1960 เป็นนักแสดงและผู้กำกับภาพยนตร์ชาวอเมริกัน
ประวัติ

ฌอน เพนน์ เกิดที่เบอร์แบงค์ รัฐแคลิฟอร์เนีย เมื่อวันที่ 17 สิงหาคม ค.ศ. 1960 เป็นบุตรชายคนที่สองของนักแสดงหญิง ไอลีน ไรอัน และผู้กำกับ ลีโอ เพนน์ ในวัยเด็กได้ใช้ชีวิตใน ซานตาโมนิก้า ไมเคิล พี่ชายของฌอน เป็นนักร้องและนักแต่งเพลงที่หันมาเอาดีในการกำกับหนัง ส่วนน้องที่ชื่อ คริส เป็นนักแสดงที่มีชื่อเสียง ในยามว่าง พวกเขามักใช้กล้องซูเปอร์เอทช่วยกันทำหนังแบบมือสมัครเล่น
เดิมที ฌอนอยากเรียนกฎหมาย แต่พอเข้าเรียนในวิทยาลัย เขากลับลาออกมาร่วมแสดงละครเวทีที่ ลอสแอนเจลิส รีเพอร์โทรี่ เธียเตอร์ ต่อจากนั้นก็ได้แสดงโทรทัศน์เป็นครั้งแรกในเรื่อง Barnaby Jones จากนั้นจึงมุ่งหน้าสู่นิวยอร์ก ซึ่งไม่นานก็ได้รับบทในละครเรื่อง Heartland และภาพยนตร์ทางโทรทัศน์เรื่อง The Killing of Randy Webster ในปี 1981 และในปีเดียวกันนั้นก็ได้แสดง Taps เป็นภาพยนตร์เรื่องแรกของเขา
ในปี 1982 ได้รับบทเป็น เจฟฟ์ สไปโคลิ ใน Fast Times at Ridgemont High หลังจากนั้น เขาปฏิเสธบทที่คล้าย ๆ กับสไปโคลิทั้งหมด แล้วหันไปรับเล่นภาพยนตร์เรื่อง Bad Boys (1983) แล้วตามด้วย Crackers ของ หลุยส์ มอลล์ และหนังเรื่อง Racing With the Moon ได้รับเสียงยกย่องจากนักวิจารณ์ ถึงบทบาทการแสดงของเขา ถึงแม้ว่าหนังเหล่านั้นจะไม่ทำเงินเท่าที่ควร
ในปี 1985 ได้เล่นภาพยนตร์เรื่อง The Falcon and the Snowman ของ จอห์น เชลซิงเกอร์ รับบทเป็นคนติดยาที่กลับตัวกลับใจมาเป็นสายลับให้กับรัฐบาล ซึ่งเป็นเรื่องที่เขาแสดงได้โดดเด่นมากที่สุดเรื่องหนึ่ง ในปี 1985 เขาแต่งงานกับ มาดอนน่า นักร้องสาวชื่อดัง ฌอนกลายเป็นที่เป้าหมายของนักข่าวน้อยใหญ่จนฌอนรู้สึกหงุดหงิด ทั้งคู่แสดงหนัง Shanghai Surprise (1987) ด้วยกัน ต่อมาชีวิตสมรสของพวกเขาก็จบลงด้วย
ต่อมาฌอนเริ่มก้าวสู่บทบาทเบื้องหลัง หันมาเขียนบทและกำกับหนังด้วยเรื่อง The Indian Runner (1991) ซึ่งเขาได้รับแรงบันดาลใจจากเพลงของ บรู๊ซ สปริงทีน ต่อมาไม่นาน เขาประกาศวางมือจากงานแสดง เพื่อหันมาเป็นผู้กำกับอย่างเต็มตัว แต่หลังจากร่วมงานกับ แจ๊ค นิโคลสัน และ แอนเจลิกา ฮุสตั้น ในเรื่อง The Crossing Guard (1995) เขาก็กลับมาแสดงหนังอีกครั้ง และได้รับการเสนอชื่อเข้าชิงรางวัลออสการ์ จากเรื่อง Dead Man Walking ของ ทิม ร็อบบินส์ หลังจากนั้นเขาก็ได้รับแสดงภาพยนตร์ต่อเนื่องมาอีกหลายเรื่อง นอกจากนี้ยังได้แสดงคู่กับ โรบิน ไรท์ ภรรยาคนที่สองของเขา ใน She’s So Lovely ของ นิค คาสซาเวทส์ และยังร่วมแสดงใน The Game ของ เดวิด ฟินเชอร์ และ U-Turn ของ โอลิเวอร์ สโตน ด้วย
ในปี 1999 ฌอนได้รับเสียงชมอีกครั้ง จากภาพยนตร์เรื่อง Hurlyburly และ The Thin Red Line ต่อมาเขาปรากฏตัวใน Being John Malkovich ของ สไปค์ จอนเซ่ และรับบทเป็นนักกีต้าร์แจ๊ซ ในหนังเรื่อง Sweet and Lowdown ของ วู๊ดดี้ อัลเลน ปี 2002 ฌอน เพนน์ มีผลงานร่วมกับมิเชล ไฟเฟอร์ ในเรื่อง I am Sam โดยเล่นเป็นชายที่ป่วยทางจิต ซึ่งพยายามต่อสู้เพื่อให้ได้สิทธิ์ในการดูแลบุตรสาวของตัวเอง ต่อมาเขากลับมาอีกครั้งในผลงานที่ได้รับความสนใจอย่างมากในเรื่อง Mystic River ของผู้กำกับคลิ้นท์ อีสต์วู้ด ซึ่งทำให้ได้รับรางวัลนักแสดงนำชายยอดเยี่ยมจากทั้งรางวัลลูกโลกทองคำและออสการ์
กับบทจ่าเวลช์ ใน The Thin Red Line (1999)
ฐาน (ระบบเลข)

ในระบบเลขคณิตศาสตร์ ฐาน (อังกฤษ: radix หรือ base) เป็นจำนวนเลขโดดเอกลักษณ์ รวมศูนย์ ที่ใช้แทนจำนวนในระบบเลขบวก ตัวอย่างเช่น สำหรับระบบเลขฐานสิบ (ระบบที่ใช้มากที่สุดในปัจจุบัน) ฐานคือสิบ เพราะใช้เลขโดดสิบตัวตั้งแต่ 0 ถึง 9
ในระบบเลขบวกใด ๆ (ยกเว้น ระบบเลขฐานหนึ่ง) เลข x และฐาน y เขียนสัญรูปเป็น  (x)_{y} แม้สำหรับฐานสิบ มักละไว้ในฐานที่เข้าใจ เพราะเป็นวิธีที่ใช้มากที่สุดในการแสดงค่า ตัวอย่างเช่น  (100)_{10} (ในระบบเลขฐานสิบ) แทนเลข 100 ขณะที่  (100)_{2} (ในระบบเลขฐานสอง) แทนเลข 4
ฌอนน์ วิลเลียม สก็อตต์

| ฌอนน์ วิลเลียม สก็อตต์ |
| --- | --- |

สารนิเทศภูมิหลัง
เกิด:  (1976-10-03) 3 ตุลาคม ค.ศ. 1976 (48 ปี) ฌอนน์ วิลเลียม สก็อตต์  Sean William Scott  คอตเทจ โกรฟ รัฐมินนิโซตา สหรัฐอเมริกา
อาชีพ: นักแสดง
ปีที่แสดง: ค.ศ. 1996 — ปัจจุบัน
ฌอนน์ วิลเลียม สก็อตต์ (อังกฤษ: Seann William Scott) เกิดเมื่อวันที่ 3 ตุลาคม ค.ศ. 1976 เป็นนักแสดงชาวอเมริกัน เป็นที่รู้จักในบท สตีฟ สติฟเลอร์ ในภาพยนตร์ตลกเรื่อง American Pie
ประวัติ

ฌอนน์ วิลเลียม สก็อตต์  เกิดในเมืองเล็กๆ ในคอตเทจ โกรฟ รัฐมินนิโซตา มีมารดาชื่อแพท เป็นแม่บ้าน ส่วนพ่อชื่อ บิล สก็อต เป็น คนงานในโรงงาน  เขาเข้าเรียนในโรงเรียนมัธยม Park High School ด้วยความเป็นคนมีมนุษยสัมพันธ์ดีจึงได้รับการโหวตจากเพื่อนร่วมชั้นให้เป็นนักเรียนที่มีมนุษยสัมพันธ์ดีที่สุดของห้อง และยังเป็นตัวตั้งตัวตีสำหรับงานชุมนุมศิษย์เก่าเสมอมา เขาเล่นเป็นกองหลังของทีมฟุตบอลอีกด้วย
เขาตัดสินใจเดินทางมารัฐแคลิฟอร์เนียเมื่อ ค.ศ. 1996 เพื่อก้าวสู่วงการภาพยนตร์ เขาได้ทดสอบการแสดงอยู่หลายเรื่องไม่ว่าจะเป็น Baywatch และเรื่องอื่นๆ อีกมากมาย แต่ก็ไม่ได้รับคัดเลือกสักครั้ง หลังจากที่วิ่งหางานทางด้านการแสดงอยู่พักหนึ่ง เขาไปทำงานหลายๆ อย่าง เช่น เป็นครูฝึกในโรงยิมแห่งหนึ่ง ผู้จัดการร้าน California Pizza Kitchen ซ่อมห้องน้ำให้กับสำนักงานทนายความแห่งหนึ่ง ทำงานในสวนสัตว์ในแอลเอ และแผนกท่อน้ำของ Home Depot แต่ช่วงนั้นเขาก็มี ผลงานบนทีวีหลายเรื่องด้วยกัน และยังแสดงในมิวสิกวิดีโอเพลง Hole in My Soul ของวงร็อกแอโรสมิธ ในบทนักฟุตบอล จากนั้นก็ได้ไปแคสต์หนังเรื่อง American Pie ซึ่งในเรื่องนี้ ผู้กำกับสองพี่น้องตระกูล Weitz ยังได้เปิดโอกาสให้ฌอนสามารถออกไอเดียได้อีกด้วยว่า บทของเขาน่าจะออกมาอย่างไร ซึ่งภาพยนตร์เรื่องนี้ก็ได้สร้างชื่อให้กับเขา
เขามีผลงานต่อมาคือ Final Destination และก็ยังมีเรื่องอื่นๆ อีก แต่จะเป็นลักษณะภาพยนตร์สั้น อย่างเรื่อง Switch เป็นต้น นอกจากนี้ ก็ยังมีเรื่องอื่นๆ อีก เช่น Road Trip, Dude, Where’s My Car?, Evolution, Jay and Silent Bob Strike Back, Bulletproof Monk และยังมีผลงาน ในเรื่อง The Rock และภาพยนตร์แนวผจญภัยในป่า เรื่อง The Rundown อีกด้วย
ฐากูร พานิชกุล

| ฐากูร พานิชกุล |
| --- | --- |
เกิด: 3 มีนาคม พ.ศ. 2517
อาชีพ: นักออกแบบเสื้อผ้า
ฐากูร พานิชกุล (ชื่อเล่น ก็อต) (อังกฤษ: Thakoon Panichgul) เกิดปี ค.ศ. 1974 เป็นนักออกแบบเสื้อผ้าชาวไทย-อเมริกัน เจ้าของธุรกิจเสื้อผ้ายี่ห้อ THAKOON นอกจากนี้ ฐากูรยังมีร้านแฟชั่นออนไลน์ที่เปิดร่วมนักออกแบบเสื้อผ้าอีกหลายคน
ฐากูรเกิดที่อำเภอนาแก จังหวัดนครพนม เติบโตที่กรุงเทพมหานคร ก่อนจะเดินทางไปอาศัยอยู่ที่เมืองโอมาฮา รัฐเนแบรสกา ประเทศสหรัฐอเมริกากับครอบครัวตั้งแต่อายุ 11 ปี ฐากูรจบการศึกษาระดับปริญญาตรีด้านบริหารธุรกิจ ที่มหาวิทยาลัยบอสตัน จากนั้นย้ายไปนิวยอร์กเพื่อทำงานด้านแฟชั่น โดยได้เข้าทำงานในฝ่ายผลิตและจัดซื้อที่ J.Crew ต่อมาเขาลาออกเพื่อไปเป็นกองบรรณาธิการนิตยสาร Harper's Bazaa ทำหน้าที่เป็นนักเขียนวิจารณ์ด้านแฟชั่น อยู่ 4 ปี กระทั่งตัดสินใจเข้าศึกษาต่อด้านการออกแบบที่ Parsons School of Design
ปี 2004 ฐากูรเปิดแบรนด์เสื้อผ้าของตัวเองในชื่อ THAKOON หลังจากนั้นไม่นานผลงานของเขาปรากฏในนิตยสารชั้นนำอย่าง Vogue  Elle และ W
ปี 2005 เขายังได้รับรางวัล Ecco Domani fashion foundation ในสาขาดีไซเนอร์หน้าใหม่ ซึ่งทำให้เขาได้ร่วมงานกับ Zac Posen, Derek Lam, Jack McCollough และ Lazaro Hernandez
ในปี 2008 ในการชิงชัยในสนามเลือกตั้งประธานาธิบดีสหรัฐอเมริกา มิเชล โอบามา  ภริยาของบารัก โอบามา ได้เลือกใส่ชุดของเขาถึง 2 ครั้งแล้ว ครั้งแรกเมื่อเดือนสิงหาคม 2008 เป็นชุดราตรีดอกไม้สีม่วงแดงดำ ในงานวันคัดเลือกผู้เป็นตัวแทนพรรคเดโมแครตในการลงสมัครชิงตำแหน่งประธานาธิบดีสหรัฐอเมริกา และครั้งที่ 2 ในชุดลายดอกไม้โทนเหลืองน้ำตาล ในวันอภิปรายครั้งแรกกับจอห์น แมคเคน
งูเขียวปากแหนบ

| งูเขียวปากแหนบ |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: กิ้งก่าและงู Squamata
อันดับย่อย:: Serpentes Serpentes
วงศ์:: วงศ์งูพิษเขี้ยวหลัง Colubridae
สกุล:: งูหัวจิ้งจก Ahaetulla (Lacépède, 1789)
สปีชีส์:: Ahaetulla nasuta
ชื่อทวินาม
Ahaetulla nasuta (Lacépède, 1789)

ชื่อพ้อง
 Dryophis nasuta Dryophis rhodonotus
งูเขียวปากแหนบ (อังกฤษ: Long-nosed whip snake, Green vine snake) เป็นงูพิษอ่อนชนิดหนึ่ง มีชื่อวิทยาศาสตร์ว่า Ahaetulla nasuta ในวงศ์ Colubridae
เป็นงูที่มีลักษณะคล้ายกับงูเขียวปากจิ้งจก (A. prasina) มาก โดยลำตัวเรียวยาวมีพื้นลำตัวส่วนใหญ่เป็นสีเขียว ตามีขนาดใหญ่ ม่านตาอยู่ในแนวนอน  หางมีสีเขียวกับลำตัว แต่มีคความแตกต่างคือ งูเขียวปากแหนบจะมีจะงอยปากที่เรียวเล็กและแหลมกว่างูเขียวปากจิ้งจก และมีติ่งแหลมยื่นที่ปลายหัว  ใช้ชีวิตอาศัยอยู่บนต้นไม้เป็นส่วนใหญ่ กินอาหารสัตว์เลื้อยคลานขนาดเล็ก กบ เขียด นก และหนูเป็นอาหาร
พบกระจายพันธุ์ทั่วไปในภูมิภาคเอเชียใต้จนถึงเอเชียตะวันออกเฉียงใต้ สำหรับในประเทศไทยพบทั่วทุกภาคยกเว้นภาคใต้ พบในป่าทุกประเภท รวมถึงสวนสาธารณะหรือสวนในบ้านเรือนผู้คนทั่วไปในเมืองใหญ่ด้วย
นิยมเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลาน เช่นเดียวกับงูเขียวปากจิ้งจก โดยมีราคาซื้อขายที่ไม่แพง
ฉัตรมงคล

| วันฉัตรมงคล |
| --- | --- |
พระราชพิธีบรมราชาภิเษก พุทธศักราช 2562
จัดขึ้นโดย: รัฐบาลไทย
สีมงคล: สีเหลือง
ประเภท: วันหยุดราชการ
ความสำคัญ: ระลึกถึงการบรมราชาภิเษกเป็นพระมหากษัตริย์ไทยโดยสมบูรณ์
การถือปฏิบัติ:  พระราชพิธี 
วันที่: 4 พฤษภาคม
ความถี่: ทุกปี
ครั้งแรก: พ.ศ. 2394 (173 ปี)
ริเริ่มโดย: พระบาทสมเด็จพระจอมเกล้าเจ้าอยู่หัว
ส่วนเกี่ยวข้อง: วันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว   วันจักรี
ฉัตรมงคล (อ่านว่า ฉัด-ตระ-มง-คน หรือ ฉัด-มง-คน; อังกฤษ: Coronation Day) มีความหมายตามพจนานุกรมว่า พระราชพิธีฉลองพระเศวตฉัตร ซึ่งจะกระทำในวันคล้ายวันบรมราชาภิเษก
พระราชพิธีรัชมงคล

พระราชพิธีรัชมงคล มีลักษณะคล้ายกับพระราชพิธีฉัตรมงคล แต่จะกระทำในวันคล้ายวันเสด็จขึ้นครองราชสมบัติ พระราชพิธีนี้เริ่มมีขึ้นในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เนื่องด้วยพระองค์เสด็จเถลิงถวัลยราชสมบัติแต่ทรงพระเยาว์ จึงให้มีพิธีที่ลักษณะคล้ายคลึงกับพระราชพิธีฉัตรมงคล (พิธีสำหรับพระมหากษัตริย์ที่ผ่านการบรมราชาภิเษกแล้ว) เรียกว่า "พระราชพิธีรัชมงคล" โดยทรงพระกรุณาโปรดเกล้าฯ ให้ตั้งการพระราชพิธีระหว่างวันที่ 28 กุมภาพันธ์ (หรือ 29 กุมภาพันธ์ หากเป็นปีอธิกสุรทิน) วันที่ 1 และ 2 มีนาคม (วันคล้ายวันเสด็จขึ้นครองราชย์ต่อจากรัชกาลที่ 7)
ในรัชกาลของพระบาทสมเด็จพระมหาภูมิพลอดุลยเดชมหาราช บรมนาถบพิตร ก็ยังคงมีการพระราชพิธีนี้อยู่ โดยตั้งการพระราชพิธีระหว่างวันที่ 7 - 9 มิถุนายน (วันคล้ายวันเสด็จขึ้นครองราชย์ต่อจากรัชกาลที่ 8) แต่เมื่อทรงประกอบพระราชพิธีบรมราชาภิเษก ในปี 2493 ก็งดการพระราชพิธีนี้ไป
ดูเพิ่ม

พระราชพิธีบรมราชาภิเษก พุทธศักราช 2493
พระราชพิธีบรมราชาภิเษก พุทธศักราช 2562
ฌานแห่งโอแวร์ญ

| ฌานแห่งโอแวร์ญ |
| --- | --- |
 ฌานแห่งโอแวร์ญ สมเด็จพระราชินีแห่งฝรั่งเศส

ประสูติ: 8 พฤษภาคม ค.ศ. 1326
สิ้นพระชนม์: 29 กันยายน ค.ศ. 1360
จักรพรรดินี: ฟิลิปแห่งบูร์กอญ เคานต์แห่งโอแวร์ญ พระเจ้าจอห์นที่ 2 แห่งฝรั่งเศส
ฌานแห่งโอแวร์ญ สมเด็จพระราชินีแห่งฝรั่งเศส
พระบุตร: ฟิลิปที่ 1 ดยุคแห่งบูร์กอญ
ราชวงศ์: วาลัวส์ บูร์กอญ
พระบิดา: วิลเลียมที่ 12 เคานต์แห่งโอแวร์ญและบูลอญ
พระมารดา: Marguerite d'Évreux
ฌานแห่งโอแวร์ญ สมเด็จพระราชินีแห่งฝรั่งเศส (อังกฤษ: Jeanne I, Countess of Auvergne) (8 พฤษภาคม ค.ศ. 1326 - 29 กันยายน ค.ศ. 1360) ฌานแห่งโอแวร์ญทรงเป็นสมเด็จพระราชินีแห่งฝรั่งเศสในพระเจ้าจอห์นที่ 2 ระหว่างปี ค.ศ. 1350 ถึงปี ค.ศ. 1360
ฌานแห่งโอแวร์ญประสูติเมื่อวันที่ 8 พฤษภาคม ค.ศ. 1326 เป็นพระธิดาในวิลเลียมที่ 12 เคานต์แห่งโอแวร์ญและบูลอญ และMarguerite d'Évreux ฌานได้รับอาณาจักรโอแวร์ญและบูลอญหลังจากที่วิลเลียมที่ 12 เสียชีวิต ฌานสมรสครั้งแรกกับฟิลิปแห่งบูร์กอญ ผู้ได้รับบรรดาศักดิเป็นเคานต์แห่งโอแวร์ญหลังจากการสมรสด้วย หลังจากฟิลิปเสียชีวิตฌานก็เสกสมรสกับพระเจ้าจอห์นที่ 2 เมื่อวันที่ 13 กุมภาพันธ์ ค.ศ. 1349 และได้เป็นสมเด็จพระราชินีในปีต่อมา ฌานและพระเจ้าจอห์นมีพระราชธิดาด้วยกันสองพระองค์แต่ก็สิ้นพระชนม์ตั้งแต่ยังทรงพระเยาว์ทั้งสองพระองค์ ฌานสิ้นพระชนม์เมื่อวันที่ 29 กันยายน ค.ศ. 1360 ที่ พระศพตั้งอยู่ที่ พระราชโอรสองค์โตจากการสมรสครั้งแรกเป็นทายาทของพระองค์.
ดูเพิ่ม

ราชวงศ์วาลัวส์
ราชวงศ์บูร์กอญ
| ด ค กราชินีและจักรพรรดินีแห่งฝรั่งเศส |
| --- | --- |
 Adelaide of Aquitaine  โรซาลาแห่งอิตาลี  แบร์ตแห่งบูร์กอญ  กงส์ต็องส์แห่งอาร์ล  Matilda of Frisia  อานแห่งเคียฟ  แบร์ตาแห่งฮอลแลนด์  Bertrade de Montfort  Adelaide of Maurienne  อาลีเยนอร์แห่งอากีแตน  กอนส์ตันซาแห่งกัสติยา  อาแดลแห่งช็องปาญ  อิซาเบลลาแห่งเอโนลต์  อินเกเบิร์กแห่งเดนมาร์ก  Agnes of Merania  บลังกาแห่งกัสติยา  มาร์กาเร็ตแห่งโพรว็องซ์  อิซาเบลแห่งอารากอน  มาเรียแห่งบราบ็องต์  โจนที่ 1 แห่งนาวาร์  Margaret of Burgundy  Clementia of Hungary  Joan II of Burgundy  Blanche of Burgundy  มารีแห่งลักเซมเบิร์ก  ฌาน เดเวรอ  ฌานน์แห่งบูร์กอญ  บลานซ์แห่งนาวาร์  ฌานน์แห่งโอแวร์ญ  ฌานแห่งบูร์บง  อิสซาเบลลาแห่งบาวาเรีย  มารีแห่งอ็องฌู  ชาร์ล็อตต์แห่งซาวอย  แอนน์แห่งบริตานี  ฌานแห่งฝรั่งเศส  แมรี ทิวดอร์  โกลดแห่งฝรั่งเศส  เอเลนอร์แห่งออสเตรีย  แคทเธอรีน เดอ เมดีชี  แมรี สจวต  เอลิซาเบธแห่งออสเตรีย  หลุยส์แห่งลอแรน-โวเดมง  มาร์เกอริตแห่งวาลัว  มารี เดอ เมดีซิส  อานน์แห่งออสเตรีย  มาเรีย เทเรซาแห่งสเปน  มารี เลชชินสกา  มารี อ็องตัวแน็ต  มารีอา จูเซปปินาแห่งซาวอย*  โฌเซฟีน เดอ โบอาร์แน  มารี หลุยส์แห่งออสเตรีย  มารี-เตแรซแห่งฝรั่งเศส*  มารีอา อะเมเลียแห่งเนเปิลส์และซิซิลี  เออเฌนี เดอ มอนตีโค 
*เป็นที่ถกเถียง
ฌาปนสถานโกลเดอส์กรีน

ฌาปนสถานโกลเดอส์กรีน
ฌาปนสถานโกลเดอส์กรีน (อังกฤษ: Golders Green Crematorium) เป็นฌาปนสถานและที่บรรจุอัฐิแห่งแรกของกรุงลอนดอน สร้างเมื่อ พ.ศ. 2443 เสร็จเมื่อ พ.ศ. 2445 ตั้งในเขตบาร์เนต ที่ดินที่ตั้งฌาปนสถานซื้อมาด้วยเงินจำนวน 6,000 ปอนด์ทองคำ (เทียบเท่า 135,987 ปอนด์เมื่อ พ.ศ. 2564) ฌาปนสถานโกลเดอส์กรีน ประกอบด้วยโรงสวด ห้องเผา สวน และสุสานเก็บอัฐิ
ในอดีตก่อนปี พ.ศ. 2428 การเผาศพถือเป็นวิธีจัดการศพที่ผิดกฎหมายในสหราชอาณาจักร ต่อมาเมื่อมีความต้องการใช้ที่ดินเพื่อทำประโยชน์อื่นที่มิใช่การฝังศพ จึงได้จัดสร้างฌาปนสถานโวกิง ที่จังหวัดเซอร์รีย์ ใกล้นครหลวงลอนดอน  ต่อมาเมื่อมีความต้องการเผาศพแทนฝังศพมากขึ้น จึงได้จัดการให้มีฌาปนสถานขึ้นในเขตกรุงลอนดอน ฌาปนสถานโกลเดอส์กรีนออกแบบโดยเออร์เนสต์ จอร์จ และอัลเฟรด ยีตส์ ในรูปแบบลอมบาร์ดี และมีวิลเลียม โรบินสัน เป็นนักจัดสวน การก่อสร้างฌาปนสถานโกลเดอส์กรีนเป็นไปอย่างช้า ๆ ตามทุนทรัพย์ทีมี
ซิกมันด์ ฟรอยด์  นักประสาทวิทยาชาวออสเตรีย ถึงแก่กรรมเมื่อ พ.ศ. 2482 ศพของฟรอยด์ถูกนำมาฌาปนกิจ ณ ฌาปนสถานแห่งนี้ก่อนนำอัฐิบรรจุไว้ในอนุสรณ์สถานพร้อมกับอัฐิของภรรยาของเขา
ครั้นพระบาทสมเด็จพระปกเกล้าเจ้าอยู่หัวเสด็จสวรรคตในปี พ.ศ. 2484 ได้นำประกอบพิธีถวายพระเพลิงพระบรมศพ ณ ฌาปนสถานแห่งนี้ โดยมิได้ปฏิบัติตามโบราณราชประเพณี กล่าวคือ หลังจากประกอบพิธีเสร็จแล้ว เจ้าหน้าที่จึงเชิญพระบรมศพที่บรรจุหีบอยู่ไปเผาในห้องเผาซึ่งแยกต่างหากจากโรงสวด เมื่อเสร็จการแล้วจึงเชิญพระบรมอัฐิไปรักษาไว้ที่พระตำหนักคอมพ์ตัน ต่อมาในปี พ.ศ. 2492 สมเด็จพระนางเจ้ารำไพพรรณี พระบรมราชินี จึงทรงนำพระบรมอัฐิกลับประเทศไทยเพื่อเก็บรักษาไว้ที่พระที่นั่งจักรีมหาปราสาท
ดูเพิ่ม

พระบาทสมเด็จพระปกเกล้าเจ้าอยู่หัว
ซีคมุนท์ ฟร็อยท์ หรือซิกมันด์ ฟรอยด์
ฌอน ลองสตาฟฟ์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ฌอน เดวิด ลองสตาฟฟ์
วันเกิด:  30 ตุลาคม พ.ศ. 2540 (27 ปี)
สถานที่เกิด:  นิวคาสเซิลอะพอนไทน์ อังกฤษ
ส่วนสูง:  1.80 m (5 ft 11 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  นิวคาสเซิลยูไนเต็ด
หมายเลข:  36
สโมสรเยาวชน
0000–2016:  นิวคาสเซิลยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2016– |  นิวคาสเซิลยูไนเต็ด |  9 |  (1) |
| 2017 |  → Kilmarnock (ยืมตัว) |  16 |  (3) |
| 2017–2018 |  → แบล็กพูล (ยืมตัว) |  42 |  (8) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ฌอน เดวิด ลองสตาฟฟ์ (อังกฤษ: Sean David Longstaff, เกิด 30 ตุลาคม 2540) นักฟุตบอล อาชีพชาวอังกฤษเล่นให้กับนิวคาสเซิลยูไนเต็ด ในตำแหน่ง กองกลาง.
อาชีพ

ลองสตาฟฟ์เริ่มต้นอาชีพของเขากับทีมเยาวชนของ นิวคาสเซิลยูไนเต็ด. เขาย้ายแบบยืมตัวไปสโมสรใน Scottish Premiership คิลมาร์น็อค ในเดือนมกราคม พ.ศ. 2560, พร้อมกับ คัลลัม โรเบิร์ตส และ เฟรดดี วูดแมน. เขาเซ็นสัญญาแบบยืมตัวไป แบล็กพูล ในเดือนกรกฎาคม พ.ศ. 2560 .
ลองสตาฟฟ์เป็นที่ประทับใจของผู้จัดการทีม ราฟาเอล เบนีเตซ ในช่วงก่อนเปิดฤดูกาลและได้รางวัลด้วยสัญญา 4 ปีในเดือนพฤศจิกายน พ.ศ. 2561 . ลองสตาฟฟ์ประเดิมสนามในนามทีมชุดแรกฐานะตัวสำรองในนัดที่แพ้ 4-0 ต่อ ลิเวอร์พูล ในเดือนธันวาคม พ.ศ. 2561. สองสัปดาห์ต่อมา, หลังจากเขาประเดิมสนามนัดแรกใน เอฟเอคัพ, ลองสตาฟฟ์ประเดิมสนามใน พรีเมียร์ลีก นัดออกไปเยือน เชลซี. ตามมาด้วยประตูแรกของเขาในเอฟเอคัพนัดรีเพลย์ต่อ แบล็คเบิร์นโรเวอร์ส ก่อนจะสร้างความจดจำโดยการซัดจุดโทษให้นิวคาสเซิลชนะเหนือแชมป์เก่า แมนเชสเตอร์ ซิตี 2-1 ในเดือนมกราคม พ.ศ. 2562.
เมื่อวันที่ 26 กุมภาพันธ์ พ.ศ. 2562, ลองสตาฟฟ์ทำประตูแรกของเขาใน พรีเมียร์ลีก ให้กับนิวคาสเซิลในนัดที่มีชัยชนะเหนือ เบิร์นลีย์ 2-0 .
ในเดือนมีนาคม พ.ศ. 2562, ลองสตาฟฟ์ต้องพักยาวจนจบฤดูกาล 2018–19 ภายหลังจากได้รับบาดเจ็บที่เอ็นหลังหัวเข่า.
ชีวิตส่วนตัว

ลองสตาฟฟ์เติบโตในย่าน North Shields, น้องชายของฌอน แมทธิว เป็นนักฟุตบอลเช่นกัน ปัจจุบันเล่นให้กับ นิวคาสเซิลยูไนเต็ด. ส่วนพ่อ เดวิด เป็นอดีตผู้เล่น ฮอกกี้น้ำแข็ง ให้กับ สหราชอาณาจักร , ลงเล่นมากกว่า 100 ครั้งให้กับทีมชาติ, และปัจจุบันยังเล่นอยู่ฐานะผู้เล่น-โค้ช ให้กับ the Whitley Warriors. ด้านพ่อเป็นญาติกับอดีตนักฟุตบอลทีมชาติอังกฤษ อลัน ธอมป์สัน[ต้องการอ้างอิง]
ฌ็อง-คริสต็อฟ เจ้าชายนโปเลียน

ฌ็อง-คริสต็อฟ เจ้าชายนโปเลียน (อังกฤษ: Jean-Christophe, Prince Napoléon) เป็นประมุขของอดีตราชวงศ์ฝรั่งเศสและเป็นทายาทของ นโปเลียน โบนาปาร์ต ซึ่งเป็นจักรพรรดิองค์แรกของฝรั่งเศส
พระประวัติ

ฌ็อง-คริสต็อฟ เจ้าชายนโปเลียน ประสูติเมื่อวันที่ 11 กรกฎาคม พ.ศ. 2529 เป็นพระโอรสในชาร์ล เจ้าชายนโปเลียน และเจ้าหญิงเบอาทริสแห่งบูร์บง-ซิซิลีทั้งสอง โดยพระองค์ทรงเป็นพระนัดดาใน  เจ้าชายเฟอร์ดินานด์ ดยุกแห่งกัสโตร และยังเป็นพระภาคิไนยใน เจ้าชายคาร์โล ดยุกแห่งกัสโตร ทางฝ่ายพระมารดา โดยภายหลังจากที่พระองค์ทรงเรียนจบและ ก็ทรงงานใน มหาวิทยาลัยนิวยอร์ก ในฐานะนักวิเคราะห์ธนาคารเพื่อการลงทุนสำหรับ มอร์แกนสแตนเลย์ โดยพระองค์สามารถรับสั่งภาษาสเปน ภาษาฝรั่งเศส และภาษาอังกฤษได้
พระองค์ทรงเป็น เจ้าชายนโปเลียน หรือ พระประมุขแห่งราชวงศ์โปนาปาร์ต เช่นเดียวกับพระบิดา หลังจากที่ หลุยส์ เจ้าชายนโปเลียน พระอัยยกา สิ้นพระชนม์ลง เมื่อวันที่ 3 พฤษภาคม พ.ศ. 2540 ซึ่งในขณะนั้น พระองค์ทรงมีพระชันษาเพียง 11 ปี เนื่องจากพระบิดาทรงเสกสมรสใหม่โดยที่ไม่ได้รับความเห็นชอบจากพระอัยกา และไม่เป็นที่ชื่นชอบในหมู่ประชาชน ซึ่งพระบิดาของพระองค์ก็ไม่มีปัญหาใดๆ
ฌ็อง-เบแดล บอกาซา จูเนียร์

| ฌ็อง-เบแดล บอกาซา |
| --- | --- |
เกิด: 2 พฤศจิกายน ค.ศ. 1973
บิดามารดา: ฌ็อง-เบแดล บอกาซา (บิดา) แคทเธอรีน เดนกุยอาด (มารดา)
ฌ็อง-เบแดล บอกาซา จูเนียร์ (อังกฤษ: Jean-Bédel Bokassa, Jr) หรือ ฌ็อง-เบแดล บอกาซาที่ 2 (อังกฤษ: Jean-Bédel Bokassa II) (เกิด 2 พฤศจิกายน ค.ศ. 1973) เป็นบุตรของฌ็อง-เบแดล บอกาซากับแคทเธอรีน เดนกุยอาด เขาเคยได้รับสถาปนาเป็นมกุฎราชกุมารเมื่อบิดาของพระองค์ครองราชย์ ต่อมาบิดาถูกปฏิวัติ และต้องกลายเป็นผู้อ้างสิทธิในราชบัลลังก์ เมื่อบิดาเสียชีวิต เขาจึงเป็นประมุขราชวงศ์โบคัสซาและเป็นผู้อ้างสิทธิในราชบัลลังก์จักรวรรดิแอฟริกากลางคนต่อมา
แหล่งข้อมูลอื่น

Time magazine's report of the coronation เก็บถาวร 2012-10-05 ที่ เวย์แบ็กแมชชีน
| ก่อนหน้า |  | ฌ็อง-เบแดล บอกาซา จูเนียร์ |  | ถัดไป |
| --- | --- | --- | --- | --- |
| ฌ็อง-เบแดล บอกาซา |  |   ผู้อ้างสิทธิในราชบัลลังก์ จักรพรรดิแอฟริกากลาง  (3 พฤศจิกายน ค.ศ. 1996 – ปัจจุบัน) |  | ยังอยู่ในตำแหน่ง |
ฉากแท่นบูชาอิเซนไฮม์

| ฉากแท่นบูชาอิเซนไฮม์ |
| --- | --- |

ศิลปิน: แม็ทไทอัส กรึนวอลด์
ปี: ค.ศ. 1512 - ค.ศ. 1516
ประเภท: ฉากแท่นบูชา
สถานที่: พิพิธภัณฑ์อุนเทอร์ลินเดน, โคลมาร์
ฉากแท่นบูชาอิเซนไฮม์ (อังกฤษ: Isenheim Altarpiece) เป็นฉากแท่นบูชาที่เขียนโดยแม็ทไทอัส กรึนวอลด์จิตรกรคนสำคัญชาวเยอรมันของสมัยเรอเนซองส์ ที่ปัจจุบันตั้งแสดงอยู่ที่พิพิธภัณฑ์อุนเทอร์ลินเดนที่โคลมาร์ในประเทศฝรั่งเศส
“ฉากแท่นบูชาอิเซนไฮม์” ที่เขียนโดยแม็ทไทอัส กรึนวอลด์ระหว่างปี ค.ศ. 1512 ถึงปี ค.ศ. 1516 เป็นงานชิ้นที่ใหญ่ที่สุดและชิ้นเอกของกรึนวอลด์ที่เขียนสำหรับสำนักสงฆ์เซนต์แอนโทนีในอิเซนไฮม์ไม่ไกลจากโคลมาร์ ซึ่งเป็นสำนักสงฆ์ที่มีชื่อในการบำบัดโรคภัย นักบวชนิกายอันโตนินของสำนักสงฆ์มีชื่อเสียงในการรักษาผู้ป่วยด้วยโรคผิวหนังเช่น ergotism ที่อาการปรากฏในภาพเขียน
องค์ประกอบ

ฉากแท่นบูชาประกอบด้วยปีกสองชุดที่แสดงได้สามมุม มุมแรกเป็นฉาก “การตรึงกางเขนของพระเยซู” ขนาบด้วยภาพนักบุญแอนโทนี แอ็บบ็อททางขวา และ นักบุญเซบาสเตียนทางซ้าย ฐานฉากแท่นบูชาเป็นภาพ “การบรรจุพระเยซู” ที่ยังคงเห็นในมุมมองที่สอง เมื่อเปิดปีกใหญ่สุดด้านนอกออกเป็นมุมมองที่สองก็จะเป็นภาพ “การประกาศของเทพ”, และพระแม่มารี “อาบน้ำให้พระเยซูพร้อมด้วยกลุ่มเทวดาขับเพลง” และ “พระเยซูคืนชีพ” มุมมองในสุดเป็นภาพ “การล่อใจนักบุญแอนโทนี” และภาพ “การพบปะระหว่างนักบุญแอนโทนีและนักพรตพอล” และงานแกะฉากแท่นบูชาดั้งเดิมบนไม้ปิดทองโดยนิโคลัส ฮาเกอเนาจากราว ค.ศ. 1490 ในปัจจุบันฉากแท่นบูชาถูกแบ่งเป็นชั้นๆ ซึ่งทำให้แต่ละชิ้นแยกจากกันซึ่งทำให้มองเห็นภาพได้ทุกภาพ นอกไปจากฉากแท่นบูชาเดิมที่มิได้มีภาพขนาบในมุมมองที่สาม งานสลักไม้ตอนบนและตอนล่างของฉากถูกทำลายไประหว่างการปฏิวัติฝรั่งเศส
ดูเพิ่ม

แม็ทไทอัส กรึนวอลด์
แหล่งข้อมูลอื่น

Mathis der Maler, the 1934 symphony by Hindemith whose three movements correspond to three views of the Isenheim Altarpiece.
Article in the Smithsonian Magazine
Two appreciations by Joris Carl Huysmans
Encounter with Grunewald, in Currents in Theology and Mission, Feb, 2004, by Roy A. Harrisville - Useful summary of the history of the reception of the painting
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
งูเห่าพ่นพิษสีทอง

| งูเห่าพ่นพิษสีทอง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1) 
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Squamata
วงศ์:: Elapidae
สกุล:: Naja
สปีชีส์:: N.  sumatrana
ชื่อทวินาม
Naja sumatrana Müller, 1890

งูเห่าพ่นพิษสีทอง (อังกฤษ: Equatorial spitting cobra; ชื่อวิทยาศาสตร์: Naja sumatrana) เป็นงูเห่าชนิดหนึ่ง ไม่มีดอกจันที่แม่เบี้ย ไม่มีลวดลายตามลำตัว สีพื้นลำตัวเป็นสีเหลืองหรือสีทองสวยงาม ท้องมีสีขาว พบมากทางภาคใต้ของประเทศไทย และพบไปจนถึงมาเลเซียและสิงคโปร์ ซึ่งงูที่พบในมาเลเซียและสิงคโปร์นั้นจะมีลำตัวสีดำ ความยาวเต็มที่ 1.6 เมตร
ฐานข้อมูลภาพยนตร์ไทย

| --- | --- |
ประเภท: ฐานข้อมูลออนไลน์
ภาษาที่ใช้ได้: ไทย
เจ้าของ: มูลนิธิหนังไทย
ยูอาร์แอล: www.thaifilmdb.com
เชิงพาณิชย์: ไม่
ฐานข้อมูลภาพยนตร์ไทย (อังกฤษ: Thai Film Database) เป็นฐานข้อมูลออนไลน์รวบรวมเกี่ยวกับเรื่องราวของ นักแสดง ผู้กำกับ และบุคคลที่เกี่ยวข้องในวงการภาพยนตร์ไทย เป็นส่วนหนึ่งของมูลนิธิหนังไทย และเว็บไซต์ thaifilm.com
เว็บไซต์ฐานข้อมูลภาพยนตร์ไทย เริ่มเปิดใช้งานตั้งแต่ปี พ.ศ. 2548 และเข้าใช้งานไม่ได้ตั้งแต่ประมาณกลางปี พ.ศ. 2549  และกลับมาใช้งานได้อีกครั้งตั้งแต่เดือนพฤษภาคม พ.ศ. 2551 และปัจจุบันไม่สามารถเข้าถึงได้อีกครั้ง
ดูเพิ่ม

อินเทอร์เน็ตมูวีเดตาเบส
อินเทอร์เน็ตบรอดเวย์ดาตาเบส